اوتریش‌ده کئچیریلن ارکن پارلامنت سئچیم‌لرینی، صاندیق چیخیش آنکتینه گؤره یوزده 37.1 ایله سباستیان کورز رهبرلیگین‌دکی اوتریش خالق پارتی‌سی (ÖVP) قازاندی.
تخمینن 6.4 میلیون سئچیجی‌نین اولدوغو اؤلکه‌ده، سئچیجی‌لرین یوزده 75.5ی صاندیغا گئتدی.
اوتریش دولت تلویزیونو ORF-ین ائتدیگی صاندیق چیخیش آنکتینه گؤره، مرکز ساغ (ÖVP) یوزده 37.1 سس آلارکن، سوسیال دموکرات پارتی (SPÖ) 21.8%، رادیکال ساغچی آزادلیق پارتیسی (FPÖ) ایسه یوزده 16 سس الده ائدیب.
اؤتن سئچیم‌لرده مجلیس خاریجینده قالان یاشیل‌لار پارتیسی ایسه یوزده 14 سس نیسبتی ایله یئنی‌دن مجلیسه گیرمه‌یه حاق قازانارکن، لیبرال یئنی اوتریش پارتیسی (NEOS) سس‌لرینی 2 امتیازین اوزرینده آرتیرا‌راق یوزده 7.8ه چیخاردی.
صاندیق‌لارین یوزده 95ی‌نین ساییلدیغی سئچیملرده،183 صندل‌دن عبارت اوتریش فدرال مجلیسینده میللت وکیلی پایلاشیمی ÖVP 71، SPÖ 41، FPÖ 30، NEOS 15، یاشیل‌لار 26 شکلینده اولوب.
ÖVP باشقانی کورز، سئچیم نتیجه‌لری‌نین سونرا ائتدیگی آچیکلامادا، خیال ائتدیک‌لری‌نین چوخ اوستونده سس آلدیق‌لارینی بیل‌دیره‌رک، سئچیم نتیجه‌لری‌نین پارتیسینه بؤیوک مسئولیت قویدوغونو، کوالیسیون دانیشیق‌لارینی بو مسئولیتله داوام ائتدیره‌جک‌لرینی ایفاده ائتدی.
SPÖ باش دیرکتورو پاملا دیدی واگنر ده داها یاخشی نتیجه آلماق اوچون تلاش صرف ائتدیک‌لرینی وورغولایا‌راق، ایستدیک‌لری نتیجه‌یه چاتا بیلمدیک‌لرینی دیله گتیردی.
